Bormio
Store norske leksikon,Geografi,Verdens geografi,Europa,Italias geografi
Bormio er en by i Italia, i regionen Lombardia, i provinsen Sondrio. Byen har 4 148 innbyggere (2019).
Bormio ligger 1225 meter over havet i Valtellina-dalen ved elven Adda nær grensen til Sveits. Fjellovergangene Stelviopasset (Passo di Stelvio) og Umbrailpass befinner seg nord for byen. De høyeste fjelltoppene som omkranser Bormio er Cima Piazzi (3440 meter over havet), Monte Confinale (3370 meter over havet) og Monte Vallecetta (3148 meter over havet).Bormio er et kjent vintersportssted, men det er stor turisttrafikk i byen også om sommeren. Det finnes varme kilder i byen, som var kjent allerede i romertiden.Byen har vært arrangør for mange verdenscuprenn i alpint. VM i alpint ble arrangert her i 2005. Les mer i Store norske leksikon Italia Byer i Italia Turisme i Italia